মনে মনে খুশিই হলো হিশাম। আম্মু বড় কোন শাস্তি দেননি। ‘স্যুট রুম’, তাদের বাসারই নিচতলার একটা ঘর। দুই ভাইয়ের ভেতরে ঝগড়া বাধলে দুজনকেই আম্মু ওখানে বন্দি করে রাখেন, মিল না হওয়া পর্যন্ত। উল্লেখ্য, তারা দুই ভাই কখনই মারামারি করে না, সুতরাং এটা নিরাপদ। আজ তারা দুই ভাই-ই ভেজা কাপড়ে বাসাই এসেছে, সেই হিসেবে বড় শাস্তি হওয়ার কথা। কিন্তু দুই ভাইয়ের দ্বন্দ্ব দেখা দেয়ার কারণে ঘটনাটা অপরাধমূলক না হয়ে অন্তর্দ্বন্দ্বমূলক বলেই মনে হয়েছে বেশি। হয়ত আম্মু ধরেই নিয়েছেন দুই ভাইয়ের মধ্যে মিল থাকলে কেউই তারা ভিজত না।